**Touraj Keshtkar**, kjent under artistnavnet **Tooji**, (persisk: تورج کشتکار; født 26. mai 1987 i Shiraz i Iran) er en norsk sanger, barnevernspedagog, programleder og modell. Han representerte Norge under Eurovision Song Contest 2012 i Baku i Aserbajdsjan 26. mai 2012 med låten «Stay».

Liv og virke
------------

### Bakgrunn

Tooji Keshtkar kom til Norge som ettåring 26. mai 1988 sammen med moren Lily Bandehy. De var asylsøkere fra Iran. Samtidig som han jobbet som MTV-programleder, fullførte han studiet i barnevernspedagogikk og har etter dette jobbet på asylmottak og i barnevernet. Tooji er åpent homofil.

### Sangkarriere

Tooji ble oppdaget som modell da han var 16 år gammel. Etter modelljobbingen ble han headhuntet til musikkanalen MTV, hvor han ledet programmene «Super Saturday» og «Toojis Top 10» på MTV Norge.

Samtidig som programlederjobben startet Tooji på artistkarrieren i 2008 og ga ut singelen «Swan Song».

#### Melodi Grand Prix 2012

Med låten «Stay» kom Tooji på andreplass i den tredje delfinalen som ble arrangert i Florø 4. februar. Sammen med Petter Øien og Bobby Bare, og Yaseen og Julie Maria sikret han seg plass i finalen som ble arrangert i Oslo Spektrum 11. februar. Tooji var den siste av artistene som ble ropt opp til gullfinalen, og etter en tett avstemning var det klart at han fikk representere Norge i den andre semifinalen i Baku torsdag 24. mai. I forkant av konkurransen var Toojis låt den mest populære på YouTube av 2012-konkurransens bidrag.

#### Eurovision Song Contest 2012

##### Semifinale 24. mai 2012

Til tross for lydproblemer under generalprøven, kvalifiserte Tooji seg til finalen i Eurovision Song Contest som i 2012 ble arrangert i Baku i Aserbajdsjan. Tooji hadde fått med seg Hans Esben Gihle på koring (siden forhåndsinnspillinger ikke er tillatt) i den europeiske finalen som gikk av stabelen lørdag 26. mai 2012. Under Melodi Grand Prix hadde han koringen innspilt på tape. «Jeg vil understreke at jeg ikke er hyret inn for å dubbe Tooji, men for å støtte ham opp. Tooji synger mer enn bra nok selv. Han fortjener all den skryten han kan få.», uttalte Hans Esben Gihle til *VG*.

##### Finale 26. mai 2012

Tooji, som representerte Norge, var en av favorittene før finalen, men endte likevel på sisteplass i finalen med 7 poeng. Dette var Norges ellevte sisteplass i Eurovision Song Contest. Seieren gikk til Sverige og Loreen.

Ikke før stemmegivningen hadde kommet litt over halvveis, fikk Norge og Tooji sine første poeng, 3 poeng fra Nederland. Island fulgte opp med 1 poeng, og Sverige ga 3 poeng. Da Tooji ble intervjuet av VG etter konkurransen, konkluderte han: «Europa ville ikke ha meg». Ifølge *VG* tok Tooji nederlaget med godt humør.

Etter finalen sa *Aftonbladets* ekspertkommentator Tobbe Ek til *VG*: «Jeg synes bare synd på Tooji. Dette fortjener han ikke virkelig ikke. Sisteplass – så dårlig er han ikke».

### Senere

Tooji var programleder for MGPjr 2012, 2013 og 2014 sammen med Margrethe Røed. Han var planlagt å ha jobben i 2015 også, men ble fjernet av NRK. Bakgrunnen for det var en musikkvideo han publiserte som førte til provokasjon.

Diskografi
----------

### Album

* *Father* (2015)
* *L.Y.S.* (2015)

### Singler

* *Swan Song* (2008)
* «Stay» (2012)
* *Stay Karaoke* (2012)
* *Stay Auoustic* (2012)
* *If It Wasn't For You* (2012)
* *Rebels* (2013)
* *Packin' Guns* (2014)
* *Say Yeah* (2015)

Referanser
----------

1. ↑  MGP-Tooji: - Når andre barn tenkte på is, tenkte jeg på regninger, VG, 2. februar 2012
2. ↑  Derfor la MTV-Tooji tv-karrieren på hylla Arkivert 5. februar 2012 hos Wayback Machine. kjendis.no, 4. februar 2012
3. ↑  Pettersen, Jørn (8. juni 2015). «Tooji står frem som homofil: 'Dette er det viktigste jeg har gjort i hele mitt liv'». VG. Besøkt 7. mars 2023.
4. ↑  Tooji - Swan Song, hentet fra youtube
5. ↑  - Ble ikke popstjerne over natta[*død lenke*], Nettavisen, 2. oktober 2008
6. ↑  MTV-programleder i hete scener[*død lenke*], Nettavisen, 10. oktober 2008
7. ↑  Stay, youtube
8. ↑  – Vi går på nachspiel og drikker oss fulle, TV 2, 4. februar 2012
9. ↑  MGP-Tooji: - Jeg føler meg som en vinner allerede Arkivert 4. februar 2012 hos Wayback Machine. starlounge.no, 2. februar 2012
10. ↑  VG Tooji videre til GP-finalen, 24. mai 2012
11. ↑  VG Toojis hemmelige hjelper, 24. mai 2012
12. ↑  VG Norge på sisteplass - Sverige vant, 27. mai 2012
13. ↑  VG Tooji om fiaskoen, 27. mai 2012
14. ↑  VG Ekspertene synes synd på Tooji, 27. mai 2012

Eksterne lenker
---------------

* (en) Tooji på Internet Movie Database Rediger på Wikidata
* (en) Tooji på Discogs Rediger på Wikidata

* (en) Tooji på MusicBrainz Rediger på Wikidata

* (en) Tooji på Spotify Rediger på Wikidata

* (en) Tooji på Songkick Rediger på Wikidata
* Tooji på Twitter Rediger på Wikidata
* Artisten Tooji på Facebook
* Tooji på Spotify

| Utmerkelser og prestasjoner |
| --- |
| Forgjenger:**Stella Mwangimed «Haba Haba»** | **Norge i Eurovision Song Contest**(2012) | Etterfølger:**Margaret Bergermed «I Feed You My Love»** |

|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** VIAF **·** MusicBrainz **·** Discogs
 |